ওই ঘটনায় ৫৭ জন সেনা কর্মকর্তাসহ ৭৪ জন নিহত হন এবং লালবাগ থানায় একটি মামলা হয়। পরে মামলাটি নিউমার্কেট থানায় স্থানান্তর করা হয়। সিআইডির সহকারী পুলিশ সুপার আবদুল কাহার আকন্দ মামলাটি তদন্ত করছেন। সিআইডির পাশাপাশি অবসরপ্রাপ্ত সরকারি কর্মকর্তা আনিস উজ জামানের নেতৃত্বে স্বরাষ্ট্র মন্ত্রণালয় একটি তদন্ত কমিটি গঠন করে। এ কমিটির প্রতিবেদন চূড়ান্ত পর্যায়ে রয়েছে বলে জানা গেছে। তদন্তে সহায়তার জন্য এর আগে ব্রিটিশ গোয়েন্দা সংস্থা স্কটল্যান্ড ইয়ার্ড ও এফবিআইয়ের সদস্যরা ঢাকা সফর করেন। তদন্ত কমিটিগুলোর সমন্বয়ের দায়িত্বে আছেন বাণিজ্যমন্ত্রী ফারুক খান।